અગત્યનું એ છે કે, યુવાન દેખાવાનો પ્રયત્ન કરવામાં આજની મમ્મી ભૂલી ગઈ છે કે એનું કામ દીકરી સાથે કોમ્પિટિશન કરવાનું નથી, એણે દીકરીને દુનિયાની કોમ્પિટિશનમાં દાખલ થતા પહેલાં એ અંગે તૈયાર કરવાની જવાબદારી લેવાની છે. વજન ઉતારવું, વાળ કાળા કરાવવા, ફેશિયલ કરાવવું, બટોક્સ લઈને યુવાન દેખાવામાં કંઈ ખોટું નથી, પરંતુ એ યુવાની તમારી દીકરી સાથે હરીફાઈમાં ઊતરવા સુધી લઈ જાય ત્યારે જાતને તપાસવાની જરૂર છે એવું માનવું. પુત્રવધૂ કે દીકરાના જીવનમાં સતત ઇન્ટરફિયર કરતી મા કારણ વગર અળખામણી થઈ જતી હોય છે.